Il-Ministru Evarist Bartolo qal li ċ-Ċiniż għandu jiġi mgħallem fl-iskejjel Maltin. Waqt il-programm fuq ir-radju, Għandi Xi Ngħid, il-Ministru Bartolo tkellem dwar il-kriżi fil-lingwi, u li minkejja li l-Ingliż jibqa' kruċjali, hekk kif jilħaq miljuni ta' nies, hemm ukoll lingwi oħra li għandhom jingħataw iktar importanza, fosthom l-Ispanjol, l-Għarbi u ċ-Ċiniż. Kompla jgħid li ċ-Ċiniż qed irabbi għeruq fl-Ewropa. Fi studju fl-iskejjel Ingliżi, dwar l-iktar lingwi meqjusa importanti, waħda minnhom kienet il-firxa globali taċ-Ċiniż. Spjega li diġa' hemm skola tal-knisja f'Malta li qed toffri l-Mandarin bħala lingwa barranija, iżda għad hemm xogħol xi jsir f'dan il-qasam. Qal li hemm il-ħsieb li anke l-iskejjel tal-istat u l-Università joffru dan is-suġġett. Il-Ministru Bartolo wera t-tħassib tiegħu li ħafna mill-istudenti tal-ħames sena tas-sekondarja ma jistudjawx it-tielet lingwa. Żied jgħid li mhix raġuni valida li persuna tinjora l-lingwi għax mhux se tkompli tistudja fil-Fakultà tal-Arti. Temm jgħid li din mhix sitwazzjoni bħalma kien obbligatorju l-Għarbi minħabba s-sitwazzjoni politika, iżda fiż-żminijiet tal-lum, ma tistax ma titgħallimx lingwa barranija. Tliet snin ilu Newsbook.com.mt kien ħabbar li ċ-Ċiniż se jibda jiġi mgħallem fl-iskejjel primarji . .td_uid_3_5ee4ded7bf259_rand.td-a-rec-img{text-align:left}.td_uid_3_5ee4ded7bf259_rand.td-a-rec-img img{margin:0 auto 0 0}